**ANUNȚ**

**cu privire la acordarea burselor pentru studenții Facultății de Științe Economice,**

**În conformitate cu Regulamentului de acordare a burselor și a altor forme de sprijin material pentru studenții din UO aprobat prin HS 27/29.09.2025, Anexa 37,**

 **începând cu anul universitar 2025-2026, semestrul I**

**Cererile / Dosarele pentru burse vor depune în perioada 06 - 17 octombrie 2025, la secretariatul facultății, pe baza unei programări online. Butonul de programare online este disponibil pe site-ul facultății aici sau la link: https://fse-programare.appointlet.com/**

**Bursa de performanță științifică**

Se acordă, pe bază de cerere, **începând cu anul al doilea de studii**, în urma recunoașterii performanțelor de către Universitatea din Oradea pentru o perioadă de un an calendaristic, dar nu mai mult de finalizarea studiilor. Pentru acordarea acestei categorii de bursă se vor lua în calcul performanțele științifice și media anului universitar anterior acordării bursei.

Cererile pentru acordareaburselor de performanță științifică vor fi depuse la Secretariatul facultății în perioada 06.10.2025 - 17.10.2025. Cererile vor fi însoțite de documentele prevăzute la Art. 7(2) din Regulamentul de acordare a burselor şi a criteriilor proprii de acordare a burselor pentru studenții Facultății de Științe Economice, începând cu anul universitar 2024-2025.

**Bursa specială**

 Cererile pentru acordarea **burselor speciale** vor fi depuse la Secretariatul facultății în perioada 06.10.2025 - 17.10.2025. Cererile vor fi însoțite de documentele prevăzute la Art. 16 din Regulamentul de acordare a burselor şi a criteriilor proprii de acordare a burselor pentru studenții Facultății de Științe Economice, începând cu anul universitar 2024-2025.

**Bursa de performanță academică**

Bursele de performanță academică se acordăstudenților începând cu anul întâi de studiu.

Bursele se acordă studenților care au rezultate deosebite la învățătură, distribuindu-se pe programe de studii, proporțional cu numărul de studenți din fiecare an de studiu, în ordinea descrescătoare a mediilor. Pentru anul I, semestrul I, bursele se acordă pe baza mediilor de admitere. Pentru acest tip de bursă nu se depune cerere.

Criterii de departajate în caz de medii egale – se vor aplica criteriile proprii de acordare a burselor stabilite de Facultatea de Științe Economice, valabile începând cu anul universitar 2024-2025

**Bursa socială / bursa socială ocazională**

Cererile pentru acordarea **burselor sociale / sociale ocazionale** vor fi depuse la Secretariatul facultății în perioada 06.10.2025 - 17.10.2025. Cererile vor fi însoțite de documentele prevăzute în Regulamentul de acordare a burselor şi a altor forme de sprijin material pentru studenții din Universitatea din Oradea. **Studenții care solicită simultan burse sociale şi burse sociale ocazionale vor depune un singur dosar.**

Pentru calculul venitului lunar net / membru de familie se iau în considerare ultimele 12 luni anterioare depunerii cererii (septembrie 2024 – august 2025).

Pentru bursa socială, venitul lunar net mediu / membru de familie să nu depășească salariul de bază minim net la nivel național (începând cu data de 01.01.2025 este de 2.574 lei).

Cererea de bursă socială o găsiți la secretariatul facultății sau se poate descărca de pe site-ul facultății. Necompletarea unor rubrici sau completarea eronată va avea drept consecință respingerea dosarului.

La cerere se vor atașa toate documentele care justifică situația socială și veniturile familiei studentului, conform Regulamentului de acordare a burselor și a altor forme de sprijin material pentru studenții din UO.

 În conformitate cu articolul 21.4, punctul b din Regulamentul de acordare a burselor și a altor forme de sprijin material pentru studenții din Universitatea din Oradea, Comisia Socială a Facultății de Științe Economice solicită ***Raport de anchetă socială***, care să reflecte în mod detaliat situația socio-economică a familiei ***în situația în care doar studentul realizează venituri***.

***Ancheta socială este obligatorie în cazul în care nimeni din familia studentului, incluzându-l și pe acesta, nu realizaează venituri sau cel puțin un părinte al studentului lucrează sau domiciliază în străinătate***.

# Documente care dovedesc realizarea de venituri permanente:

* + **Adeverinţe cu veniturile nete lunare, cu caracter permanent realizate de student și membrii familiei studentului** realizate în ultimele 12 luni (septembrie 2024 – august 2025)**;**
	+ **Cupoane de pensii (**pensie de vechime, pensie de urmaș, pensie de boală etc.) realizate în ultimele 12 luni (septembrie 2024 – august 2025);
	+ Orice act care justifică situația socială a studentului.

**Bursa socială pe caz medical**

Pentru bursele sociale pe caz medical se vor lua în considerare:

**Certificat de la medicul de specialitate**, altul decât medicul de familie, în care să se prezinte evoluția și tabloul clinic al problemei medicale de care suferă studentul și care se încadrează în prevederile art.11, lit.b sau certificat de încadrare în grad de handicap, alte documente care certifică diagnosticul bolii și **dovada luării în evidență de către medicul de la cabinetul medical al Universității din Oradea**, ***Anexa 4c*.**

Studentul va atașa obligatoriu la Cererea de bursă socială, Extrasul de cont - formularul de la bancă. **Codul IBAN pe numele studentului (este obligatoriu formularul de la bancă). Bancile cu care sunt încheiate convenții pentru virarea pe card a burselor sunt:** BCR, BRD, BANCA TRANSILVANIA, PIRAEUS BANK, RAIFFEISEN BANK, FIRST BANK.

**Formularele pot fi ridicate de la secretariatul facultății sau descărcate de pe site-ul FSE.**

**Atenție! Dacă unele rubrici nu sunt completate sau sunt completate greșit, dosarul va fi respins.**